《云文阁》
元代·张仲深

我家住蓬莱，结屋俯翠瀛。平生好楼居，坐有安期生。

云连香炉好，宛若横江鲸。老蜃喣晨气，瑞霭疑县旌。

彷佛王子晋，缑岭调鸾笙。光芒贯东壁，可玩不可名。

常恐青藜烟，夜夜连西清。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。